
Iskoláskorú gyermekek ingafutás eredményeinek vizsgálata, hosszmetszett vizsgálati függvény tekintetében

A pályamű fő témája korunk fenyegető népbetegsége, az elhízás. Az információk a Nádorvárosi közoktatási központban (Gárdonyi Géza Általános Iskola, Kölcsey Ferenc Általános Iskola, Nádorvárosi Ének – Zenei Általános Iskola) végzett mérésen alapulnak. Két mérést végeztünk az iskolákban, az első mérésében 612, a másodikban pedig 578 gyermeket vizsgáltunk meg. Ebből következik, hogy az „érvényes” eredmények száma 578. A mérések között 126 nap telt el. Ez idő alatt a gyermekek, testnevelés órák keretében személyre szabott keringésfejlesztési gyakorlatokat végeztek. A mérésben részt vett gyermekek 7-15 év közötti (1.-8. osztályos) fiúk és lányok voltak. A munkánkat 9 testnevelő és testnevelést tanító pedagógus segítette. A vizsgálatban az InBody 720 típusú bioimpedancia analizátorral a testösszetételt, a keringési állóképességet a módosított 20 m-es ingafutás teszttel (Ihász et. al. 2006) végeztük. A pályaműben a keringési állóképesség elemzésére a fő cél. A vizsgálataink során számos kérdés merült fel, ezek a következőek:
· A rendszeres, egyénre tervezett fizikai aktivitás milyen hatással van keringési teljesítményére?
· Elegendő-e a 126 nap fizikai aktivitás a keringési teljesítmény fokozására?
· Néhány hónapos intervenció, amely a testnevelés órák keretén belül volt, jelent-e fiziológiás értelemben szignifikáns javulást?
· Hogyan oldható meg módszertanilag az a probléma, hogy az egyénre tervezett fizikai aktivitás milyen szervezeti keretek között végezhető el a testnevelés órákon?
Valamint hipotéziseket is megfogalmaztunk, amelyeket próbáltunk igazolni vagy cáfolni. Ezek a következők:
· Azt feltételeztük, hogy az általunk vizsgált gyermekek korosztályonkénti teljesített szakasz átlagok lineárisan növekvő trendet mutatnak.
· Azt feltételeztük, hogy a zsírcsoportok alapján szelektált gyermekek ingafutás eredményei jelentősen romlanak már a túlsúlyos kategóriától kezdve.
A pályamű diagramjain a szakaszátlagok láthatóak a korcsoportok valamit a zsírcsoportok tekintetében, továbbá a pulzusátlagok a korcsoportok tekintetében. A fiúkat és lányokat minden diagramon külön vizsgáltam.



